Juan José Saer

Nofelydd, llenor straeon byrion, bardd, ac ysgrifwr yn yr iaith Sbaeneg o'r Ariannin oedd Juan José Saer (28 Mehefin 1937 – 11 Mehefin 2005). Amanda Hopkinson, "Obituary: Juan José Saer", The Guardian (20 Mehefin 2005). Adalwyd ar 21 Ebrill 2019. Bu'n byw yn Ffrainc am y rhan fwyaf o'i yrfa.

Ganwyd yn Serodino yn Nhalaith Santa Fe, yr Ariannin, ar 28 Mehefin 1937, yn fab i fewnfudwyr o Syria. Darllenwr brwd oedd y bachgen Juan, a bu'n cyfieithu barddoniaeth Keats o'r Saesneg i'r Sbaeneg yn 12 oed. Dylanwadwyd arno gan feirdd lleol megis Juan L. Ortiz a Hugo Gola. William Rowe, "Juan José Saer", The Independent (18 Mehefin 2005). Adalwyd ar 21 Ebrill 2019. Astudiodd y gyfraith ac athroniaeth ym Mhrifysgol Genedlaethol y Litoral (UNL) yn ninas Santa Fe. Yn 1962 newidiodd ei ddiddordebau academaidd, a daeth yn athro sinematograffeg yn UNL. Symudodd i Ffrainc ar ysgoloriaeth yn 1968, a darlithiodd ar bwnc llenyddiaeth ym Mhrifysgol Rennes. José Luis Cutello, "Saer, a espaldas del Boom Latinoamericano", Gaceta (11 Mehefin 2015). Adalwyd ar 21 Ebrill 2019.

Nid oedd Saer yn hoff o realaeth hudol a'r arddulliau a themâu dieithr tebyg oedd yn boblogaidd yn llên America Ladin, gan gredu bod tueddiadau o'r fath yn "cyfyngu llenorion yng ngeto'r latinoamericanidad", a bod cenedlaetholdeb a gwladychiaeth yn rhwystro meddylfryd y llenor fel ei gilydd.Juan José Saer, "La selva espesa de lo real" (1979). Cyhoeddwyd yn El concepto de ficción (Buenos Aires: Ariel, 1997), tt. 267–71. Adalwyd ar wefan Rialta ar 21 Ebrill 2019. Gwobrwywyd y Premio Nadal, gwobr lenyddol yn Sbaen, iddo yn 1987 am ei nofel La ocasión, ac ef oedd y llenor cyntaf o America Ladin i'w hennill. Cafodd Saer ei alw'n "un o'r llenorion gorau mewn unrhyw iaith" gan ei gydwladwr Ricardo Piglia. Matías Néspolo, "Juan José Saer en la selva espesa de lo real", El Mundo (6 Tachwedd 2016). Adalwyd ar 21 Ebrill 2019.

Cafodd berthynas am 36 mlynedd gyda'r Ffrances Laurence Gueguen, a chawsant un mab, Jerónimo (1970–2015), ac un ferch, Clara (g. 1980). Roedd Jerónimo  yn gerddor hip hop, a bu farw o ganser yn 45 oed. Pedro Irigoyen, "Murió a los 45 años. Jerónimo Saer: El cazador de melodías", Clarín (23 Mehefin 2015). Adalwyd ar 21 Ebrill 2019. Newyddiadurwraig ydy Clara. Natalia Páez, "Saer, el persistente. La vigencia del escritor que creó su propio paisaje", La Nacion (26 Mehefin 2016). Adalwyd ar 21 Ebrill 2019. Bu farw Juan José Saer ar 11 Mehefin 2005 ym Mharis yn 67 oed, wedi iddo ddioddef o ganser yr ysgyfaint. "Murió Saer, uno de los escritores más prestigiosos de la Argentina", La Nacion (12 Mehefin 2005). Adalwyd ar 21 Ebrill 2019. Cyhoeddwyd ei nofel olaf, La grande, ychydig fisoedd wedi ei farwolaeth.

 Llyfryddiaeth 
 Nofelau 
 Responso (1963)
 La vuelta completa (1966)
 Cicatrices (1969)
 El limonero real (1974)
 Nadie nada nunca (1980)
 El entenado (1983)
 Glosa (1986)
 La ocasión (1987)
 Lo imborrable (1992)
 La pesquisa (1994)
 Las nubes (1997)
 La grande (2005)

 Straeon byrion 
 En la zona (1960)
 Palo y hueso (1965)
 Unidad de lugar (1967)
 La mayor (1976)
 Lugar (2000)

 Ysgrifau 
 El río sin orillas: tratado imaginario (1991)
 El concepto de ficción (1997)
 La narración-objeto (1999)
 Trabajos (2005)

 Barddoniaeth 
 El arte de narrar: poemas, 1960/1975 (1977)

 Cyfeiriadau 

 Darllen pellach 
 Florencia Abbate, El espesor del presente: Tiempo e historia en las novelas de Juan José Saer (Villa María, Córdoba: JQKA, 2014).
 Rafael Arce, Juan José Saer: la felicidad de la novela (Santa Fe: Ediciones UNL, 2015).
 Martín Prieto (gol.), Una forma más real que la del mundo. Conversaciones con Juan José Saer (Buenos Aires: Mansalva, 2016).
 Beatriz Sarlo, Zona Saer (Santiago: Ediciones UDP, 2016).

Categori:Academyddion o'r Ariannin
Categori:Beirdd yr 20fed ganrif o'r Ariannin
Categori:Beirdd Sbaeneg o'r Ariannin
Categori:Genedigaethau 1937
Categori:Llenorion straeon byrion yr 20fed ganrif o'r Ariannin
Categori:Llenorion straeon byrion Sbaeneg o'r Ariannin
Categori:Marwolaethau 2005
Categori:Nofelwyr yr 20fed ganrif o'r Ariannin
Categori:Nofelwyr yr 21ain ganrif o'r Ariannin
Categori:Nofelwyr Sbaeneg o'r Ariannin
Categori:Pobl o Dalaith Santa Fe
Categori:Pobl fu farw ym Mharis
Categori:Pobl fu farw o ganser yr ysgyfaint
Categori:Ysgrifwyr a thraethodwyr yr 20fed ganrif o'r Ariannin
Categori:Ysgrifwyr a thraethodwyr yr 21ain ganrif o'r Ariannin
Categori:Ysgrifwyr a thraethodwyr Sbaeneg o'r Ariannin